armvectores/hy_wikipedia_2023 huggingface dataset:
Նովոդմիտրովկա (ավան, Կոնստանտինովսկի շրջան)

Անվան այլ կիրառումների համար տե՛ս՝ ՆովոդմիտրովկաՆովոդմիտրովկա (ուկրաիներեն՝ Новодмитрівка), ավան Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Նովոդմիտրովկա ավանում բնակվում էր 415 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ղազախա-դանիական հարաբերություններ

Ղազախա-դանիական հարաբերություններ, երկկողմ դիվանագիտական հարաբերություններ Ղազախստանի Հանրապետության և Դանիայի թագավորության միջև։ Հարաբերությունները հաստատվել են 1992 թվականի մայիսի 7-ին։


== Դեսպանատներ ==
2015 թվականի փետրվարի 21-ին Ղազախստանի նախագահ Նուրսուլթան Նազարբաևը Շվեդիայում Ղազախստանի արտակարգ և լիազոր դեսպան Դասթան Ելեուկենովին, համատեղության կարգով, նշանակել է Դանիայում դեսպան։
2013 թվականի նոյեմբերի 28-ին Ղազախստանի պետական քարտուղար Մարատ Տաժինն իր հավատարմագրերն է հանձնել Ռուսաստանի Դաշնությունում Դանիայի թագավորության արտակարգ և լիազոր դեսպան Թոմաս Վինկլերին, որը համատեղության կարգով դեսպան Է նշանակվել Ղազախստանում, Ղրղզստանում, Բելառուսում, Ուզբեկստանում, Թուրքմենստանում և Տաջիկստանում։


== Բարձր մակարդակի հանդիպումներ ==
2000 թվականին Ղազախստանի նախագահ Նուրսուլթան Նազարբաևը պաշտոնական այցով ժամանել էր Դանիայի թագավորություն։
2010 թվականի փետրվարի 9-ին Գերմանիայում և համատեղության կարգով Դանիայում Ղազախստանի դեսպան Նուրլան Օնժանովը հանդիպեց Դանիայի արտաքին գործերի նախարարության պետական քարտուղար Միկաել Ցիլմեր-Յոնսին։


== Տնտեսական և առևտրային համագործակցություն ==
2015 թվականի մայիսի 1-ի դրությամբ Ղազախստանում գրանցվել է 35 համատեղ ղազախա-դանիական ձեռնարկություն։


== Իրավական համագործակցություն ==
Ղազախստանը (2009 թվականի փետրվարի 14-ին), իսկ այնուհետև Դանիան (2010 թվականի ապրիլի 6-ին) չեղյալ են հայտարարել վիզաները դիվանագիտական անձնագրերի բոլոր սեփականատերերի համար։


== Ծանոթագրություններ ==
Արտանիշ գյուղի կիկլոպյան ամրոց

Անվան այլ կիրառումների համար տե՛ս՝ Արտանիշ (այլ կիրառումներ) Արտանիշ գյուղի կիկլոպյան ամրոց, Ամրոցը գտնվում է գյուղի արևմտյան ծայրամասում եղած բարձունքի հարավային լանջում։ Գրավում է մոտ մեկ հեկտար տարածություն։ Նրա ներսում և դրսում նկատելի են կացարանների հետքեր։


== Ընդհանուր նկարագրություն ==
Ամրոցի պարիսպների բարձրությունը 3 մետր է, կացարանների պատերը ավելի նեղ են, չնայած կառուցման տեխնիկան նույնն է։ Ամրոցի մակերեսը պատերով բաժանված է երեք մասի, որից երկուսը հավասար մեծություն ունեն, մեկը ավելի մեծ է և գրավում է բարձունքի ավելի բարձր մասը և հավանական է, որ միջնաբերդի դեր է խաղացել։ Մյուս երկուսը եղել են որպես թաղամասեր, որոնք ընդհանուր պատնեշով միացել են միմյանց հետ։ Ամրոցի մուտքը եղել է նրա արևմտյան մասում։


== Ամրոցի տարիքը և ժամանակաշրջանը ==
Չնայած ամրոցի տարածքում կան շատ խեցեղենի մանր բեկորներ, սակայն դրանցով իրական ժամանակաշրջանը որոշել անհնար է։ Միայն պարիսպները, որ շարված են կոպիտ, անտաշ, ճեղքված բազալտ ժայռաբեկորներից, առանց միացնող շաղախի և մանր քարերի լիցքի, ենթադրել են տալիս, որ այս ամրոցը ավելի հին է քան 2-րդ հազարամյակի առաջին կեսերինները։


== Շրջակայքը ==
Ամրոցից դեպի հարավ՝ լանջերը, ստորոտը ծածկված են միջնադարյան հայկական գերեզմաններով, իսկ նրանցից էլ դեպի հարավ՝ Սևանա լճի ցամաքած հարթավայրերում հայտնաբերվել է դամբարանի դաշտ, որը կարող է առնչվել ամրոցի ժամանակաշրջանի հետ։


== Բուն կիկլոպյան կառույցը ==
Ամրոցից դեպի հարավ պահպանվել է մի առանձին կիկլոպյան կառույցի հետք։ Այն հավանական է, որ եղել է դիտակետ։ Այն ունի կիսաշրջանաձև, երկու մետր լայնությամբ, ավելի մանր քարերով պատված պատեր, որոնց երկու ծայրերը միանում են հյուսիսարևելյան կողմից բարձրացող ժայռաբեկորին։ Պատերից պահպանվել է միայն մի շարը։
Ամրոցի, ինչպես նաև դիտակետի շրջակայքում ջուր չկա։


== Այլ կիկլոպյան ամրոցներ ==
Նորաշենի կիկլոպյան ամրոց


== Աղբյուրներ ==
http://serials.flib.sci.am/openreader/hushardzanner_1/book/index.html#page/46/mode/2up- Սևանի ավազանի կիկլոպյան ամրոցներ
(4238) Աուդրեյ

(4238) Աուդրեյ (անգլ.՝ Audrey), աստերոիդ աստերոիդների հիմնական գոտում։ Հայտնաբերվել է 1980 թվականի ապրիլի 13-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,408444 ա. մ., առավելագույնը մոտենում է 2,2299 ա. մ. հեռավորության վրա և հեռանում 2,587 ա. մ.։ Արեգակի շուրջ մեկ ամբողջական պտույտ է կատարում 1365,22 երկրային օրվա ընթացքում, իր ուղեծրով շարժվելով միջինում 0,263693 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4238) Աուդրեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սևակ Ավանեսյան

Սևակ Սամվելի Ավանեսյան (մարտի 17, 1989(1989-03-17), Երևան, Հայկական ԽՍՀ, ԽՍՀՄ), Բելգիայում բնակվող հայ թավջութակահար, միջազգային մրցույթների դափնեկիր, Triomphe de l’Art և ՀԲԸՄ-ի մրցույթների ժյուրիի մշտական անդամ, «Avanesyan Trio»-ի համահիմնադիր։


== Կենսագրություն ==
Ծնվել է 1989 թվականին, Սպիտակի երկրաշարժից (1988 թվական) հետո Երևան տեղափոխված երաժշտի ընտանիքում։ Հինգ տարեկան հասակում սովորել է անվանի թավջութակահար Մեդեա Աբրահամյանի թավջութակի դասարանում։ 2003 թվականին ուսումը շարունակելու նպատակով ընդունվել է Երևանի Պ․Ի․Չայկովսկու անվան մասնագիտացված երաժշտական դպրոց։ Հենց այդ տարի ընտանիքի անդամների հետ տեղափոխվել է Բելգիա, Բրյուսել, որտեղ մասնակցել է Բրյուսելի Թագավորական կոնսերվատորիայում անցկացվող հայտնի թավջութակահարուհի, պրոֆեսոր Վիվիան Սպանոգեի դասերին։ 2010 թվականին գերազանցությամբ ավարտելով Թագավորական կոնսերվատորիան, ընդունվում է Բեռլինի Hanns Eisler Hochschule, սովորելով հայտնի թավջութակահար Կլաուդիո Բոհորկեսի դասարանում։ Կանոնավոր դասերին զուգահեռ Ավանեսյանը մասնակցել է նաև Յանոս Սթարկերի, Սթիվեն Իսսերլիսի, Մարիա Քլիգելի, Լյուիս Քլարեթի, Փիթեր Բրունսի, Գարի Հոֆմանի, Վոլֆգանգ Բոյտչերի և Իգոր Օիստրախի վարպետության դասերին ։ Դեռ մանուկ հասակից թավջութկահարը թե՛ որպես մենակատար, թե՛ որպես կամերային նվագախմբի կատարող, համերգներով հանդես է եկել տարբեր երկրներում․ ԱՄՆ, Կանադա, Չինաստան, Բելգիա, Ֆրանսիա և այլն։ 2014 թվականին թափուր պաշտոնի համար հայտարարված մրցույթը հաղթահարելու արդյունքում դարձել է Բրյուսելի ազգային ֆիլհարմոնիկ նվագախմբի առաջին թավջութակահարը։


== Մրցանակներ ==
2011 թվականի մարտին թավջութակահարը դարձել է «Belgische Stichting Roeping» առաջին մրցանակակիրը։ Սևակ Ավանեսյանը  տարբեր միջազգային մրցույթների դափնեկիր է, այդ թվում՝ «Gerardmer» (France) միջազգային թավջութակի մրցույթ, Երիտասարդ մենակատարների եվրոպական մրցույթ (Լյուքսեմբուրգ), Sint-Pieters-Woluwe թավջութակի մրցույթում, ինչպես նաև վերջերս մասնակցելով Lions Club International թավջութակի միջազգային մրցույթին՝ արժանացավ առաջին մրցանակի։ Այժմ Սևակ Ավանեսյանը նվագում է հրեա հայտնի թավջութակահար Միշա Մայսկիի նվիրած՝ 1689 թվականին ստեղծված Մատեո Գոֆֆելերիի առաջին իսկ թավջութակի վրա։ 2010 թվականին Սևակ Ավանեսյանը եղբոր՝ Հրաչյա Ավանեսյանի հետ ստեղծել է տրիո՝ որը հենց այդպես էլ կոչվում է «Avanesyan Trio»:


== Ելույթը Արցախի Սուրբ Ղազանչեցոց եկեղեցում ==
Շուշիի հրետակոծված Սբ Ամենափրկիչ Ղազանչեցոց եկեղեցում Սևակ Ավանեսյանը կատարել է Կոմիտասի «Կռունկ» ստեղծագործությունը։ Եկեղեցին երկու անգամ հրետակոծվել է հակառակորդի կողմից Հայ-ադրբեջանական լայնամասշտաբ պատերազմի ընթացքում։


== Ծանոթագրություններ ==


== Արտաքին հղումներ ==
Belgian Armenian cellist plays Komitas at St. Ghazanchetsots Church in Shushi (video)
Սևակ Ավանեսյան ելույթը Արցախի Սուրբ Ղազանչեցոց եկեղեցում Յութուբում
Cellist plays to mourn cathedral shelled in Armenia-Azerbaijan conflict
Վեզապոնեն

Վեզապոնեն (ֆր.՝ Vézaponin), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Վիկ սյուր Էն կանտոնայի կազմի մեջ։ Կոմունայի շրջանը՝ Սուասոն ։
INSEE կոդը՝ 02793:


== Բնակչություն ==
2010 թվականին բնակչությունը կազմել է 131 մարդ։


== Տնտեսություն ==
2010 թվականի տվյալներով 92 աշխատունակ տարիքի մարդկանցից (15-64 տարեկան) 59-ը տնտեսապես ակտիվ էին, 33-ը անգործունակ (Ակտիվության ցուցանիշը - 64,1%, 1999 թվականին եղել է՝ 70,3  %)։ 59 աշխատունակ բնակիչներից 48-ը աշխատում էին (32 տղամարդ և 16 կին), անաշխատանք էին 11-ը (2 տղամարդ և 9 կին)։ 30 անգործունակ մարդկանցից 10-ը ուսաանողներ են և աշակերտներ, 11-ը թոշակառու, մնացած 12-ը անգործունակ են ուրիշ պատճառով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Վեզապոնեն (ֆր.)
Բիստրորեչենսկի (այլ կիրառումներ)

Բիստրորեչենսկի, կարող է վերաբերել՝

Բիստրորեչենսկի - ավան Ռուսաստանի Դաշնության Ռոստովի մարզի Մարտինովսկի շրջանում
Բիստրորեչենսկի - ավան Ռուսաստանի Դաշնության Ռոստովի մարզի Տացինսկի շրջանում
Իգազա

Իգազա (ռուս.՝ Игаза), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տոմ գետի ձախ ափին՝ 631 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է ակունքից մինչև Նովոկուզնեցկ քաղաք, առանց գետ՝ Կոնդոմա, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։․


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կածալո

Կածալո (վրաց.՝ კაწალო), գյուղ Վրաստանում։ Գտնվում է Մցխեթ-Մթիանեթ մարզի Թիանեթի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 5 մարդ։


== Ծանոթագրություններ ==
Սան Ֆելիպե (Չիլի)

Սան Ֆելիպե (իսպ.՝ San Felipe), քաղաք Չիլիում։ Սան Ֆելիպե դե Ակոնկագուա նահանգի և համանուն կոմունայի վարչական կենտրոնն է։ Քաղաքի բնակչությունը կազմում է 53017 մարդ (2002)։ Քաղաքը և կոմունան ընդգրկված է Սան Ֆելիպե դե Ակոնկագուա նահանգի և Վալպարաիսոյի շրջանի կազմում։
Կոմունայի տարածքը կազմում է 186,5 կմ², բնակչությունը՝ 76 844 մարդ (2017)։ Բնակչության խտությունը 411,95 մարդ/կմ² է։


== Տեղագրություն ==
Քաղաքը գտնվում է նահանգի վարչական կենտրոն Վալպարաիսո քաղաքից 92 կմ արևելք։
Կոմունան սահմանակից է․

հյուսիսում՝ Պուտաենդո կոմունային,
արևելքում՝ Սանտա Մարիա կոմունային,
հարավ-արևելքում՝ Լոս Անդես կոմունային,
հարավում՝ Լյայլյայ կոմունային,
արևմուտքում՝ Կատեմու կոմունային։


== Ժողովրդագրություն ==
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է․


== Կարևոր բնակավայրեր ==


== Ծանոթագրություններ ==


== Արտաքին հղումներ ==
Կոմունայի պաշտոնական կայքը
Սան Ֆելիպե կոմունա (citypopulation.de)
Սան Վիտերո

Սան Վիտերո (իսպ.՝ San Vitero), մունիցիպալիտետ և քաղաք Իսպանիայում։ Մտնում է Սալամանկա պրոնվիցիայի մեջ՝ Կաստիլիա և Լեոն ինքնավար համայնքում։ Մունիցիպալիտետը գտնվում է Ալիստե շրջանում։ Նրա տարածքը գրավում է 64,05 կմ², իսկ բնակչությունը կազմում է 650 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 68 կմ հեռավորության վրա։


== Ծանոթագրություններ ==
Ներդրումային նախագիծ

Ներդրումային նախագիծ, տնտեսական կամ սոցիալական նախագիծ, որը հիմնված է ներդրումների վրա։ Այն որոշակի օբյեկտում ուղղակի ներդրումների իրականացման տնտեսական նպատակահարմարության, ծավալի և ժամկետների հիմնավորում է, որը ներառում է գործող ստանդարտներին համապատասխան մշակված նախագծանախահաշվային փաստաթղթերը։


== Ներդրումի տեսակներ ==
Ներդրումային նախագծերը լինում են.

արտադրական
գիտատեխնիկական
առևտրական
ֆինանսական
տնտեսական
սոցիալ-տնտեսականԱռևտրական պրակտիկայում ընդունված է առանձնացնել.
ա) ներդրումներ ֆինանսական ակտիվներում (իրական, կամ կապիտալ ձևավորող, կամ արտադրող ներդրումներ), ներդրումներ արտադրական շենքերի և կառույցների, ցանկացած տեսակի մեքենաների և սարքավորումների համար ավելի քան մեկ տարի ժամկետով,
բ) ներդրումներ դրամական ակտիվներում (պորտֆելային ներդրումներ), գումար ստանալու իրավունք այլ իրավաբանական կամ ֆիզիկական անձանցից,
գ) ներդրումներ ոչ նյութական ակտիվներում, նյութական մարմնավորման հետ չկապված, բայց տնտեսական արժեք ունեցող ծախսեր։ Կարող է նյութականացված լինել ձեռնարկության լուծարման, ինչպես նաև միաձուլման և կլանման դեպքում։


== Ներդրումային նախագծերի գնահատում ==
Ներդրումային ծրագրերի գնահատման համար դիտարկվում են այնպիսի հիմնական գործոններ, ինչպիսիք են դրամական հոսքերը և դրանց բաշխումը ժամանակի մեջ (այսինքն՝ պետք է հաշվի առնել ոչ միայն, թե որքան գումար կբերի նախագիծը, այլև որքան արագ) և նախագծի ռիսկային լինելը։


== Ծանոթագրություններ ==


== Գրականություն ==
Алексей Герасименко Финансовый менеджмент - это просто: Базовый курс для руководителей и начинающих специалистов. — М.: Альпина Паблишер, 2013. — 532 с. — ISBN 978-5-9614-4328-8
Երկվորյակներ (այլ կիրառումներ)

Երկվորյակներ կարող է վերաբերել՝

Երկվորյակներ - ներարգանդային շրջանում համատեղ զարգացած երեխաներ։
Երկվորյակներ (համաստեղություն) - կենդանակերպի համաստեղություններից մեկը։
Երկվորյակներ (մաթեմատիկա) - երկու պարզ թվեր, որոնց տարբերությունը հավասար է 2-ի
Երկվորյակներ - գեղարվեստական ֆիլմ՝ նկարահանված Մոսֆիլմ կինոստուդիայում 1945 թվականին ռեժիսոր Կոնստանդին Յուդինի կողմից։
Պեռիսպեա

Պեռիսպեա (էստ․՝ Pärispea), գյուղ Էստոնիայի Հարյումաա նահանգի Կուուսալու շրջանում։
2011 թվականի տվյալներով գյուղում բնակվում էր 93 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գերտրուդ Սթայն

Գերտրուդ Սթայն (անգլ.՝ Gertrude Stein, փետրվարի 3, 1874(1874-02-03)[…], Ալեգեյնի, Ալեգինի շրջան, Փենսիլվանիա, ԱՄՆ - հուլիսի 27, 1946(1946-07-27)[…], Նյոյի սյուր Սեն, Ֆրանսիա), ամերիկացի գրող, գրականության տեսաբան։


== Կենսագրություն ==
Ծնվել է հարուստ հրեաների ընտանիքում, մանկությունն անցկացրել է Եվրոպայում (Վիեննա, Փարիզ), մեծացել է Կալիֆորնիայում։ Քեմբրիջում լսել է Ուիլիամ Ջեյմսի հոգեբանության դասախոսությունը, հետո սովորել է Ջոնս Հոփքինսի համալսարանի բժշկական ֆակուլտետում, կուրսը չի ավարտել։ 1902 թ. եղբոր՝ Լեոյի հետ մեկնում է Փարիզ, որտեղ անցկացնում է ամբողջ հետագա կյանքը, միայն երբեմն-երբեմն այցելելով Անգլիա և Իսպանիա։


== Արվեստ ==
Սթայնի էքսպերիմենտալ, կուբիզմին մոտիկ պոեզիան ու արձակը, եվրոպական ավանգարդի վրա տեղորոշված, բայց դրա հետ մեկտեղ ամերիկյան շունչը փոխանցելուն ձգտող, երբեք ընթերցողական լայն լսարան չեն ունեցել։ Միակ բացառությունը դարձավ «Ալիսա Բ. Տոկլասի ինքնակենսագրությունը» (1933), որը Գերտրուդը գրել է արդեն բավականին հասուն տարիքում։ Դա Փարիզի կենդանի ու սրամիտ նկարագրությունն է Առաջին համաշխարհային պատերազմից առաջ, գրված քաղաքի սիրահարվածի աչքերով։ Այդ գիրքը հրատարակվել է շատ անգամ ու թարգմանվել տարբեր լեզուներով։


== Ճանաչում ==
Սթայն Գերտրուդը պատկերված է Պավել Չելիշևի հայտնի «Ֆենոմեններ» նկարում, Պաբլո Պիկասսոյի «Գերտրուդ Սթայնի դիմանկարը» կտավում։ Ալան Ռուդոլֆի «Մոդերնիստներ» (1987) ֆիլմում, Ուոլտեր Սատտերտուեյթի «Դիմակահանդես» (1998 թ., ռուսական թարգմանությամբ - «Կլոունադա»), Էռնեստ Հեմինգուեյի «Տոն, որ միշտ քեզ հետ է» ստեղծագործության մեջ, Վուդի Ալլենի «Կեսգիշերը Փարիզում» (2011 թ.) ֆիլմում անդրադառնում են նրա կերպարին։ Սթայնի տեքստերի համար երաժշտություն գրել են Վիրջիլ Թոմսոնը (1934 թ., 1947 թ.) և Ջեյմս Թիննի (1970 թ.), գերմանացի կոմպոզիտոր Իրիս տեր Շիպհորսթ (Inside-outside II, 1989 թ.)։


== Ծանոթագրություններ ==


== Արտաքին հղումներ ==
Գերթրուդ Սթայնը bookmark.am֊ում
Մատենագրութիւնք (2749, Մարգար Խոճենց)

Մարգար Խոճեենց, Մատենագրութիւնք (2749), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2749 թվի տակ։ Ձեռագիրը գրվել է 1789-1809 թվականներին Մարգար Խոճենց գրիչի կողմից Սանկտ Պետերբուրգում։ Գրված է թղթի վրա, որը ունի 22.4×15.5 սմ չափս։ Ձեռագիրը կազմված է 96 թերթից։ Գրված է միասյուն, նոտրգրով։ Կազմը` ստվարաթուղթ։ Հիշատակարաններ գրչի՝ 2ա, 80ա, 93ա, հետագայի՝ 1ա (1820)։


== Բովանդակություն ==
Թարգմանութիւն և մեկնութիւն գուշակողական բանից ՎԷյսիի, Ի վերայ Յայտնութեանն Յովհաննու, Վասն տեսլեան Դանիէլի, Վասն տեսլեան Եզեկիէլի։


== Ծանոթագրություններ ==

՝
Սեմենովկա (Միլյուտինսկի շրջան)

Անվան այլ կիրառումների համար տե՛ս՝ Սեմենովկա (այլ կիրառումներ)Սեմենովկա (ռուս.՝ Семеновка), գյուղ (խուտոր) Ռուսաստանի Դաշնության Ռոստովի մարզի Միլյուտինսկի շրջանում։ Մտնում է Մանկովո-Բերեզովսկի գյուղական համայնքի կազմի մեջ։
Երկարակնճիթներ

Երկարակնճիթներ (լատ.՝ Curculionidae), բզեզների ընտանիք։ Գլխի առջևի մասը երկարել և առաջացրել է գլխախողովակ (հաճախ սխալմամբ անվանում են կնճիթ), որի վերջում գտնվում է բզեզներին բնորոշ բերանային կրծող ապարատը։ Երկարակնճիթների մի մասի գլխախողովակը երկար է ոչ միայն գլխից, այլև մարմնից։ Բեղիկները ծնկաձև և այլն։ Մեծ մասն ունի թեփուկներ, որոնք մարմնին մետաղական Փայլ են տալիս։ Հիմնականում բուսակեր են, սնվում են ծաղկաբույսերի տարբեր մասերով։ Ձվադրում են հողում, բույսերի հյուսվածքներում, որոնք թրթուրների համար կեր են։ Հարուստ ընտանիք է. հայտնի է 40․000 տեսակ։ Մեծ մասը գյուղատնտեսության վնասատու է (ճաընդեղի, ամբարային, ծաղկակեր, բալենու, բամբակենու, առվույտի տերևային Երկարակնճիթ)։ Վերջիններս լայնորեն տարածված են նաև ՀՀ-ում։
Ռոքուել Քենտ

Քենտ Ռոքուել (անգլ.՝ Rockwell Kent, հունիսի 21, 1882(1882-06-21)[…], Թառիթաուն, Վեստչեստեր շրջան, Նյու Յորք, ԱՄՆ - մարտի 13, 1971(1971-03-13)[…], Փլաթսբուրգ, Նյու Յորք, Նյու Յորք, ԱՄՆ), ամերիկացի նկարիչ, գրող, հասարակական գործիչ։


== Կենսագրություն ==
Գեղանկարչություն սովորել է Ռ․ Հենրիի մոտ։ Աշխատել է որպես ձկնորս, ատաղձագործ, բազմիցս ճանապարհորդել է, ապրել ԱՄՆ–ի հյուսիսում, Նյուֆաունդլենդում, Գրենլանդիայում։ Զարգացնելով ամերիկական ռեալիստական արվեստի ավանդական դրույթները՝ ստեղծել է բազմաթիվ նկարներ, գծանկարներ, փորագրանկարներ, վիմագրանկարներ, որոնցում վառ կերպով պատկերված է հս․ երկրների խստաշունչ բնությունը, հասարակ մարդկանց կյանքը («Ծովի աշխատավորները», 1907, Նյու Բրետենի թանգարան, «Գարնանային եռուզեռ», 1908, Պուշկինի անվան կերպարվեստի թանգարան, Մոսկվա)։ Հակաֆաշիստական պլակատների և ծաղրանկարների, գրքերի, այդ թվում նաև սեփական երկերի պատկերազարդումների հեղինակ է։
Քենտի արվեստին բնորոշ է կերպարների առնական ոգեշնչվածությունը, հստակ գծանկարը, հնչեղ կոլորիտը։ 1960 թվականին Քենտի սովետական ժողովրդին նվիրել է իր գործերից 900-ից ավելին, որոնցից 14-ը՝ Հայաստանի պետական պատկերասրահին։ Որպես գրող հանդես է եկել 1920 թվականին, Ալյասկայի մասին «Ամայի երկրամաս» գրքով։ «Ուղղությունը արևելքով՝ հյուսիս» (1930), «Մալամինա» (1935) և «Գրենլանդական օրագիր» (1962) Քենտի գրքերում նկարագրել է էսկիմոսների կյանքը, տվել Հյուսիսի պատկերը։ «Սա իմ սեփականն է» (1940) և «Սա ես եմ, Տեր Աստված» (1955) ինքնակենսագրական գործերը 19-րդ դարի վերջից մինչև 20-րդ դարի կեսերը ԱՄՆ–ի համայնապատկերն են։
«Մարդկանց և լեռների մասին» գրքի (1959) հիմնական մասը 1958 թվականին ԽՍՀՄ–ում կատարած ճամփորդության տպավորություններն են։ Նա երկու անգամ այցելել է Խորհրդային Հայաստան, ջերմ տողեր նվիրել Հայաստանին ու հայ ժողովրդին։ Հետագայում, (1962) թվականին Ռ.Քենտը ստացել է ԽՍՀՄ Գեղարվեստի ակադեմիայի Պատվավոր անդամի կոչում, այնուհետև 1967 թվականին՝ «Հանուն ժողովուրդների միջև խաղաղության ամրապնդման» Լենինյան մրցանակ։


== Ծանոթագրություններ ==
Քելի Քրաֆթ

Քելի Նայթ Քրաֆթ (անգլ.՝ Kelly Knight Craft), (անգլ.՝ Guilfoil փետրվարի 24, 1962(1962-02-24), Կենտուկի, ԱՄՆ), ամերիկացի քաղաքական գործիչ, դիվանագետ։ Համարվում է ՄԱԿ-ի ԱՄՆ մշտական ներկայացուցիչը է 2019 թվականի հուլիսի 30-ից։
Եղել է Միացյալ Նահանգների դեսպանը Կանադայում 2017 թվականի հոկտեմբերի 23-ից մինչև 2019 թվականի հուլիսի 30-ը։


== Կենսագրություն ==
Անասնաբույժ Բոբի Գիլֆոյլայի և Շերի Դեյլ Գիլֆոյլի դուստրը։ Նրա հայրը եղել է Դեմոկրատական կուսակցության ակտիվիստ և կուսակցությունը ղեկավարել է Կենտուկիի Բարեն կոմսությունում։ Նա մեծացել է Կենտուկի նահանգի Գլազգո քաղաքում և 1980 թվականին ավարտել է Գլազգոյի միջնակարգ դպրոցը։
1984 թվականին ստացել է բակալավրի աստիճան Կենտուկի համալսարանում։
2004 թվականին Նայթ Քրաֆթը եղել է Ջորջ Բուշ կրտսերի նշանավոր կողմնակիցը։ 2016 թվականի նախագահական ընտրություններում Նայթ Քրաֆթը և նրա ամուսինը աջակցել են սենատոր Մարկո Ռուբիոյին և գործարար Դոնալդ Թրամփին։
2007 թվականին նախագահ Ջորջ Բուշը նրան նշանակել Է ՄԱԿ-ում այլընտրանքային պատվիրակ, որտեղ նա ուշադրությունը կենտրոնացրել է Աֆրիկայի գործերին ԱՄՆ-ի մասնակցության վրա։
2016 թվականին նա եղել է պատվիրակ հանրապետական ազգային համագումարում Կոնեկտիկուտ նահանգից։ Ղեկավարել է Kelly G. Knight LLC-ը, որը խորհրդատվական ընկերություն է Լեքսինգթոնում։
Նայթը Քենտուկիի համալսարանի հոգաբարձուների խորհրդում աշխատել է 2016 թվականի օգոստոսից։ Մորհեդի համալսարանի պատվավոր դոկտոր։
2017 թվականի հունիսի 15-ին նախագահ Դոնալդ Թրամփը Կանադայում դեսպանի պաշտոնում նշանակեց Նայթ Քրաֆթին։ Նրա թեկնածությունը սենատի կողմից հաստատվել է օգոստոսի 3-ին (պաշտոնը ստանձնել է հոկտեմբերի 23-ին)։
2017 թվականից մինչև 2019 թվականը եղել է Կանադայում ԱՄՆ դեսպան։
2019 թվականի փետրվարի 22-ին Նախագահ Թրամփը ՄԱԿ-ում դեսպանի պաշտոնում առաջարկել է Քրաֆթի թեկնածությունը։
2019 թվականի հուլիսի 30-ին ԱՄՆ Սենատը քվեարկել է ՄԱԿ-ում ԱՄՆ մշտական ներկայացուցչի պաշտոնում նրա թեկնածության օգտին։
2019 թվականի սեպտեմբերի 12-ին ստանձնել է պաշտոնը։


== Անձնական կյանք ==
Նա ամուսնացել է 2016 թվականի ապրիլին Ջո Քրաֆտի հետ։ Նրա ամուսինը միլիարդատեր է, որը ղեկավարում է ածուխի արդյունահանումը Alliance Resource Partners, L.P. ընկերությունում, Միացյալ Նահանգների արևելյան մասում երրորդ խոշորագույն ածուխի արտադրողն է։


== Ծանոթագրություններ ==


== Արտաքին հղումներ ==
Biography of U.S. Ambassador to Canada(անգլ.)
Знакомьтесь: Келли Крафт. Новый постпред США при ООН // ТАСС, авг 2019
Հնգագիծ

Հնգագիծ կամ պենտագրամ (հուն․՝ πεντάγραμμον, πέντε — «հինգ» и γράμμα — «գիծ»), հնչյունների բարձրության գրառմանը հատկացված հորիզոնական հինգ գծերի համակարգ։ Նոտաները գրվում են գծերի վրա և գծամիջերում, որոնք, հնգագծի սկզբում դրվող բանալուն համապատասխան, ստանում են հնչյունների որոշակի բարձրություն դրսևորելու նշանակություն։ Կիրառվում են նաև լրացուցիչ՝ «օժանդակ» գծեր։


== Տես նաև ==
Նոտագրություն
Առաջին անգամ արենայում

«Առաջին անգամ արենայում» (ռուս.՝ Впервые на арене), խորհրդային նկարված մուլտիպլիկացիոն ֆիլմ՝ ստեղծված 1961 թվականին «Սոյուզմուլտֆիլմ» կինոստուդիայում։ Ռեժիսորներ Վլադիմիր Պեկարն ու Վլադիմիր Պոպովն ստեղծել են հեքիաթ՝ կրկեսում հանդես եկող փղիկի մասին։


== Սյուժե ==
Տիմկա փղիկը երազում էր դառնալ կրկեսի արտիստ, այդ պատճառով էլ գնում է կրկես, որտեղ փորձեր էին անցկացվում։ Երբ Տիմկան արենա է վերադարձնում ձեռնածուի գցած գնդակը, նրա վրա ուշադրություն է դարձնում Արջը՝ կրկեսի ծեր արտիստը։ Արջը փղիկին առաջարկում է փորձել ձեռնածություն անել գնդակով։ Տիմկան փորձում է, բայց հետո չի կարողանում պահել հավասարակշռությունն ու ընկնում է կուպլետիստների գործիքների վրա, որոնք բարձրաձայն դժգոհում են։ Արջը մխիթարում է փղիկին՝ ասելով, թե արտիստ դառնալու համար պետք է աշխատել գիշեր ու ցերեկ։ Տիմկան երկար ու համառորեն փորձեր է անում և մինչև հյուրախաղերի սկսվելը սովորում է գնդի վրա հավասարակշռությունը պահած ձեռնածություն անել։ Տիմկան հաջողությամբ ելույթ է ունենում, և հանդիսատեսը երկար ծափահարում է պատանի շնորհալի արտիստին։


== Ստեղծողներ ==
Սցենարի հեղինակ –  Ելենա Կրշիժանովսկայա
Երգի տեքստի և երկխոսությունների հեղինակ –  Վադիմ Կորոստիլյով
Ռեժիսորներ – Վլադիմիր Պեկար, Վլադիմիր Պոպով
Կոմպոզիտոր –  Ալեքսանդր Վառլամով
Բեմադրող նկարիչներ – Իգոր Նիկոլաև, Վլադիմիր Պոպով
Նկարիչներ – Վիկտոր Շևկով, Վլադիմիր Պեկար, Վալենտին Կարավաև, Յուրի Բուտիրին, Իրինա Տրոյանովա, Ելենա Տանենբերգ
Օպերատոր –  Նինո Կլիմովա
Հնչյունային օպերատոր –  Նիկոլայ Պրիլուցկի
Խմբագիր –  Ռաիսա Ֆրիչինսկայա
Ռեժիսորի օգնականներ – Գ. Լյուբարսկայա, Նինա Մայորովա
Դերերը հնչյունավորել են՝
Մարգարիտա Կուպրիյանովա –  փղիկ Տիմկա
Ալեքսեյ Գրիբով –  Արջ
Սերգեյ Մարտինսոն –  կուպլետիստ
Միխայիլ Նովոխիժին –  հեղինակի խոսք


== Քննադատների արձագանքներ ==

— Նատալյա Վենժեր, «Մեր մուլտֆիլմերը»


== Թողարկում DVD-ով ==
Մուլտֆիլմը թողարկվել է DVD-ով «Ладушки для малышей 1» «Սոյուզմուլտֆիլմ» մուլտֆիլմերի հավաքածուում։


== Ծանոթագրություններ ==


== Արտաքին հղումներ ==
«Առաջին անգամ արենայում» մուլտֆիլմը «Անիմատոր.ռու» կայքում
Владимир Пекарь — Энциклопедия отечественного кино
Տովարնիցա

Տովարնիցա (ուկրաիներեն՝ Товарниця), գյուղ Ուկրաինայի Չեռնովցիի մարզի Պուտիլայի շրջանում։
2001 թվականի տվյալներով Տովարնիցա գյուղում բնակվում էր 256 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բերչիյան

Բերչիյան, հայկական ազգանուն։


== Ազգանունը կրողներ ==
Միքայել Գևորգի Բերչիյան (1921-1990), լրագրող։


== Տես նաև ==
Բերչյան


== Ծանոթագրություններ ==
Սոպաչևո

Սոպաչևո (ռուս.՝ Сопачево), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 71 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Lust for Life

Lust for Life, ամերիկացի երգչուհի Լանա Դել Ռեյի հինգերորդ ստուդիական ալբոմը, որը թողարկվել է 2017 թվականի հուլիսի 21-ին։ Ալբոմի առաջին սինգլը՝ «Love»-ը, թողարկվել է 2017 թվականի փետրվարի 18-ին։ Ալբոմի անունը հրապարակվել է 2017 թվականի մարտի 29-ին՝ Vevo-ի Յութուբյան ալիքում։ Ալբոմի անունով երգը, որը նա կատարում է կանադական երգիչ The Weeknd-ի հետ, թողարկվել է՝ ապրիլի 19-ին, որպես երկրորդ սինգլ։ Այլ երաժիշտներ, ովքեր կերգեն Լանայի հետ ալբոմի համար հանդիսանում են՝ Սթիվ Նիքսը, Սին Լենոնը, A$AP Rocky-ն, և Playboi Carti-ն։


== Նախապատմություն և թողարկում ==
Լանա Դել Ռեյը առաջին անգամ իր Honeymoon  ալբոմի մասին խոսել է NME թերթում՝ 2015 թվականի դեկտեմբերին տեղի ունեցած հարցազրույցի ժամանակ։ Երբ նրան հարցրին, թե ուր է ուզում գնալ, և երբ այն կթողարկվի, նա պատասխանեց․ «Ես վաղուց էի մտածում, թե ինչ պետք է անեմ դրա հետ։ Իմ լեյբլը՝ Interscope, անչափ ճկուն է և միշտ ազատ է իմ ձայնագրությունների թողարկումների համար։ Ես ուղղակի ուրախ եմ, որ հնարավորություն ունեմ երաժշտություն ստեղծելու։ Դա ինձ համար բավական է»։ 2016 թվականի փետրվարին Քլիվ Դեյվիսի Գրեմմի մրցանակաբաշխությունից առաջ կազմակերպված գալա համերգին, Լանա Դել Ռեյը Բիլբորդ ամսագրին հայտնեց, որ նրա նոր թողարկվող ալբոմը շատ տարբեր կլինի Honeymoon-ից, չնայած կպահպանվի նույն էսթետիկան։
Ալբոմի պաշտոնական անունը թողարկվել է 2017 թվականի մարտի 29-ին, երբ Լանան հրապարակեց ալբոմի թրեյլերը, իսկ ալբոմի շապիկը թողարկվել է 2017 թվականի ապրիլի 11-ին Լանա Դել Ռեյի կողմից՝ սոցիալական ցանցում։ Dazed-ի համար Քորթնի Լավի հետ հարցազրույցում, Լանան հաստատել է Lust for Life-ի թողարկման մասին, և  Սին Լենոնի հետ իր համագործակցության մասին, որը կանվանվի «Tomorrow Never Came»։ Նա ասում է, որ աշխատել է Մաքս Մարտինի հետ երգի անվանման վրա, և ոգեշնչվել է The Shangri-Las-ի ձայնագրությունից։ Սթիվ Նիքսի հետ համագործակցությունից բացի, ձայնագրել է Beautiful People, Beautiful Problems երգը, որը նույնպես կլինի ալբոմի մեջ։ Ալբոմը կթողարկվի 2017 թվականի հուլիսի 21-ին։


== Տարածում ==


=== Սինգլներ ===

Ձայնագրության գլխավոր սինգլը՝ Love, 2017 թվականին, գրանցվել է Harry Fox Agency-ում՝ Young In Love ալտերնատիվ անվանմամբ։ Երկրպագուները սկսեցին շահարկել, թե որ երգը պետք է լիներ Լանայի ձայնագրության մեջ, և 2017 թվականի փետրվարի 17-ին, Love-ի գովազդային պաստառները փակցվեցին Լոս Անջելեսի էկրաններին։ Այդ օրվանից հետո, երգը տարածվեց համացանցում, Լանային ստիպելով պաշտոնապես ավելի շուտ թողարկել երգը, քան նա պլանավորել էր։ Երգը պաշտոնապես թողարկվեց ամբողջ աշխարհում փետրվարի 19-ին, իսկ տեսահոլովակը՝ փետրվարի 20-ին։ Love-ը  Բիլբորդ թեժ 100-ում զբաղեցրեց 44-րդ հորիզոնականը, և երկրորդ հորիզոնականը՝  Hot Rock Songs-ում։
Ապրիլի 19-ին, BBC Radio 1-ում եղավ Լանայի և The Weeknd-ի երգի պրեմիերան։ Պաշտոնական աուդիո տարբերակը iTunes-ում թողարկվեց մի քանի ժամ անց, ինչպես նաև ալբոմի երկրորդ սինգլը։


== Երգացանկ ==
"Love"
"Lust for Life" (The Weeknd–ի հետ)
13 Beaches
Cherry
White Mustang
Summer Bummer (ASAP Rocky և Playboi Carti–ի հետ)
Groupie Love (ASAP Rocky–ի հետ)
In My Feelings
Coachella – Woodstock in My Mind
God Bless America – and All the Beautiful Women in It
When the World Was at War We Kept Dancing
Beautiful People Beautiful Problems (Սթիվի Նիքսի հետ)
Tomorrow Never Came (Շոն Լենոնի հետ)
Heroin
Change
Get Free


== Ծանոթագրություններ ==
(2309) Մր. Սպոկ

(2309) Մր. Սպոկ (անգլ.՝ Mr. Spock), աստերոիդ աստերոիդների հիմնական գոտում։ Հայտնաբերվել է 1971 թվականի օգոստոսի 16-ին Ջեյմս Գիբսոնի կողմից Էլ Լիոնսիտոյում։
Միջին հեռավորությունը Արեգակից կազմում է 3,013912 ա. մ., առավելագույնը մոտենում է 2,7469 ա. մ. հեռավորության վրա և հեռանում 3,2809 ա. մ.։ Արեգակի շուրջ մեկ ամբողջական պտույտ է կատարում 1911,15 երկրային օրվա ընթացքում, իր ուղեծրով շարժվելով միջինում 0,188368 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,98° անկյուն։
Մր. Սպոկ աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2309) Մր. Սպոկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սերգեյ Շնուրով

Սերգեյ Վլադիմիրովիչ Շնուրով (ռուս.՝ Серге́й Влади́мирович Шну́ров, մականունը՝ Շնուր, ապրիլի 13, 1973(1973-04-13), Լենինգրադ, ՌԽՖՍՀ, ԽՍՀՄ), ռուս ռոք երաժիշտ, կինոդերասան, հաղորդավար, նկարիչ և հասարակական գործիչ, «Լենինգրադ» և «Ռուբլ» խմբերի առաջատար երգիչը։


== Կենսագրություն ==
Ծնվել է 1973 թվականի ապրիլի 13-ին Լենինգրադում։ Սովորել է թիվ 564 հանրակրթական դպրոցում, ապա ընդունվել է Լենինգրադի ինժեներա-շինարարական ինստիտուտ, որը չավարտելով՝ տեղափոխվել է Վերականգնման լիցեյ։ Ավարտելուց հետո մասնագիտությունը 4-րդ դասի ծառերից ստեղծագործությունների ռեստավրատոր էր։ Լիցեյում սովորելուց հետո ընդունվել է Աստվածաբանական ինստիտուտի փիլիսոփայության ֆակուլտետ, որտեղ սովորել է երեք տարի։
Աշխատել է բեռնակիր, մանկապարեզի պահակ, ապակեգործ, դարբին, հյուսն, գովազդային գործակալության դիզայներ, տեսահոլովակների նկարահանման օգնական, «Մոդերն» ռադիոկայանի աջակցող տնօրեն։
1991 թվականին Շնուրովը դարձել է երաժիշտ, թեպետ դեռևս ութերորդ դասարանից զբաղվել է ռոք երաժշտությամբ։ Սկսկել է «Ալկորեպիցա» նախագծից, դա ռուսական առաջին հարդքոր-ռեփ նախագիծն էր։ Այնուհետև ստեղծվել է «Վան Գոգի ականջ» անունով էլեկտրոնային երաժշտության խումբը։
1997 թվականի հունվարի 9-ին ստեղծվել է «Լենինգրադ» խումբը։


== Ծանոթագրություններ ==
(2154) Անդերհիլ

(2154) Անդերհիլ (անգլ.՝ Underhill), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,637569 ա. մ., առավելագույնը մոտենում է 2,3108 ա. մ. հեռավորության վրա և հեռանում 2,9643 ա. մ.։ Արեգակի շուրջ մեկ ամբողջական պտույտ է կատարում 1564,6 երկրային օրվա ընթացքում, իր ուղեծրով շարժվելով միջինում 0,23009 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,75° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2154) Անդերհիլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բանոնե

Բանոնե (իտալերեն՝ Bagnone), կոմունա Իտալիայի Տոսկանա մարզի Մասսա Կարարա գավառում։
Բնակչությունը կազմում է 1945 մարդ (2008 թվականի տվյալներով)։ Բնակչության խտությունը՝ 27 մարդ/կմ²։ Տարածքը՝ 73 կմ²։ Փոստային ինդեքս՝ 54021։ Հեռախոսային կոդ՝ 00187։


== Ժողովրադգրություն ==
Բնակչության աճը


== Կոմունային վարչակազմ ==
Հեռախոսահամար՝ 0187 42781
Էլեկտրոնային հասցե՝ urp@comune.bagnone.ms.it
Գլխավոր կայք՝ http://www.comune.bagnone.ms.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բելայա (Վոլմանգայի վտակ)

Անվան այլ կիրառումների համար տե՛ս՝ Բելայա (այլ կիրառումներ)Բելայա (ռուս.՝ Белая), գետ Ռուսաստանում, հոսում է Օմուտինսկի շրջանում, Կիրովի մարզում։ Գետաբերանը տեղակայված է Վոլմանգա գետի ձախ ափին՝ 52 կմ հեռավորության վրա։ Գետի երկարությունը 40 կմ է։
Գետի ակունքը գտնվում է Վերին Կամայի բարձունքում, Զալազնա գյուղից 17 կմ հարավ-արևելք։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010300312111100035195
Կոդը ըստ հիդրոլոգիական հետազոտության (ՌԴ) — 111103519
Ավազանի կոդը — 10.01.03.003
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կլեկոտինա

Կլեկոտինա (ուկրաիներեն՝ Клекотина), գյուղ Ուկրաինայի Վիննիցայի մարզի Շառգորոդի շրջանում։
2001 թվականի տվյալներով Կլեկոտինա գյուղում բնակվում էր 3 872 մարդ։ Բնակավայրը զբաղեցնում է 14121 կմ² տարածք։ Բնակչության խտությունը կազմում էր 274,2 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օդրադովսկի գյուղական խորհուրդ (Խարկովի մարզ)

Օդրադովսկի գյուղական խորհուրդ  (ուկրաիներեն՝ Одрадівська сільська рада), Ուկրաինայի Խարկովի մարզի Պերվոմայսկի շրջանում։
2001 թվականի տվյալներով Օդրադովսկի գյուղական խորհրդում բնակվում էր 807 մարդ։ Բնակավայրը զբաղեցնում է 65.7 կմ² տարածք։ Բնակչության խտությունը կազմում էր 12.28 մարդ/կմ²։ Խորհրդում կա 5 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Օկլի (գյուղ, Վինոգրադովի շրջան)

Օկլի (ուկրաիներեն՝ Оклі), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Օկլի գյուղում բնակվում էր 366 մարդ։ Բնակավայրը զբաղեցնում է 1,43 կմ² տարածք։ Բնակչության խտությունը կազմում էր 0,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիկոլաևսկի (այլ կիրառումներ)

Նիկոլաևսկի, կարող է վերաբերել՝

Նիկոլաևսկի - գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում
Նիկոլաևսկի - գյուղակ (խուտոր) Ռուսաստանի Դաշնության Ռոստովի մարզի Կագալնիցկի շրջանում
Նիկոլաևսկի - գյուղ (խուտոր) Ռուսաստանի Դաշնության Ռոստովի մարզի Միլյուտինսկի շրջանում
Նիկոլաևսկի - գյուղ Ռուսաստանի Ռոստովի մարզի Օռլովսկի շրջանում
Ամասիայի աղբյուր N1

Ամասիայի աղբյուր N1, ջրաերկրաբանական բնության հուշարձան Հայաստանի Հանրապետությունում։ Բնության հուշարձանը գտնվում է Հայաստանի Հանրապետության Շիրակի մարզում, Ամասիա գյուղից 1.5 կմ հարավ-արևմուտք, Ախուրյան գետի կիրճի ձախ ափին, ծովի մակարադակից 1735 մ բարձրության վրա։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Գրիգոր Բ Վկայասեր

Գրիգոր Բ Վկայասեր (ավազանի անունը՝ Վահրամ, աշխարհական անունը՝ Անձրև, 11-րդ դար կամ անհայտ - հունիսի 3, 1105, Կարմիր վանք, Քեսուն, Եփրատես, թաղվել է Կարմիր վանքում), Ամենայն հայոց կաթողիկոս 1066 թվականից։ 
Գրիգոր Մագիստրոս Պահլավունու որդին, Պահլավունի կաթողիկոսների տան հիմնադիր։ Հաջորդել է Խաչիկ Բ Անեցուն։
Եղել է բյուզանդական պաշտոնյա՝ զբաղեցնելով Միջագետքի դուքսի պաշտոնը (1059)։ Որոշ ժամանակ անց հրաժարվել է պաշտոնից և դարձել վանական։ Կաթողիկոս է ձեռնադրվել Ծամնդավում։ Իր կաթողիկոսության տարիներին հաճախ աթոռը հանձնում էր փոխանորդների և մեկնում ճանապարհորդության կամ ճգնակենցաղ կյանք վարում Կիլիկիայի վանքերում։ Եղել է Կ.Պոլսում (1066 և 1072) և Եգիպտոսում (1074 և 1085)։ Օժանդակել է խաչակիրներին 1099 թ. Երուսաղեմի գրավման ժամանակ։ Նրա գրչին պատկանող երկերից հայտնի է 1102-ին Ծռազատկի կապակցությամբ գրված թուղթը։ Հովանավորել է Կիրակոս թարգմանիչին, որը Կ.Պոլսում հունարենից հայերեն է թարգմանել բազմաթիվ վարքագրական և հայրաբանական երկեր (այստեղից էլ՝ կաթողիկոսի «Վկայասեր» մականունը)։ Նորոգել է Հայ եկեղեցու ծեսերն ու սովորությունները, ներմուծել կրոնավորական և վանական կյանքի կարգադրություններ, պաշտպանել Հայ եկեղեցու ավանդները՝ ընդդեմ լատինադավան հոսանքի։ Նրա կաթողիկոսության շրջանում սերտացել են Հայ եկեղեցու փոխհարաμերությունները Ասորի Հակոբիկ, Հույն և Հռոմի եկեղեցիների հետ։ Կյանքի վերջին տարիները անցկացրել է Կիլիկիայի Քեսուն գավառի Կարմիր վանքում։ Կաթողիկոսական գահին նրան հաջորդել է Բարսեղ Ա Անեցին։
Թղթերից հիշատակելի են «Վասն Զատկի», «Վասն Բաժակի», «Կանոն Ոտնլուայի» շարականները։


== Աղբյուրներ ==
«Քրիստոնյա Հայաստան» հանրագիտարան, Երևան, 2002


== Երկեր ==
Սրբոյ Վարդապետի՝ յոքներանեան մենաւորի Գրիգորի համառօտիւք Բան խրատու վասն ուղիղ հաւատոյ և մաքուր վարուց առաքինութեան ի խնդրոյ նորին հարազատի Վարդանայ դիւանադպրի, տե'ս «Հօրն մերոյ Սրբոյ Գրիգորի Նարեկայ վանուց վանականի մատենագրութիւնք», Վենետիկ, 1840, էջ 483-533։
Շարական, տե'ս «Շարական հոգեւոր երգոց Սուրբ եւ Ուղղափառ Եկեղեցւոյս Հայաստանեայց», Երուսաղէմ, 1936։


== Գրականություն ==
Միքայէլ վրդ. Չամչեան, Պատմութիւն Հայոց, հատ. Բ, Վենետիկ, 1785։
Ղևոնդ վրդ. Ալիշան, Հայապատում, հատ. Ա, Վենետիկ, 1901։
Հրաչեայ Աճառեան, Հայոց անձնանունների բառարան, հատ. Ա, Երևան, 1942։
Մաղաքիա արք. Օրմանեան, Ազգապատում, հատ. Բ, Ս. էջմիածին, 2001։


== Ծանոթագրություններ ==


== Արտաքին հղումներ ==
(8680) Ռոնի

(8680) Ռոնի (անգլ.՝ Rone), աստերոիդ աստերոիդների հիմնական գոտում։ Հայտնաբերվել է 1992 թվականի մարտի 2-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 3,134999 ա. մ., առավելագույնը մոտենում է 2,6253 ա. մ. հեռավորության վրա և հեռանում 3,6447 ա. մ.։ Արեգակի շուրջ մեկ ամբողջական պտույտ է կատարում 2027,47 երկրային օրվա ընթացքում, իր ուղեծրով շարժվելով միջինում 0,177561 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8680) Ռոնի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պավլովկա (գյուղ, Գայսինի շրջան)

Անվան այլ կիրառումների համար տե՛ս՝ ՊավլովկաՊավլովկա (ուկրաիներեն՝ Павлівка), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1910 թվականին։
2001 թվականի տվյալներով Պավլովկա գյուղում բնակվում էր 39 մարդ։ Բնակավայրը զբաղեցնում է 0,327 կմ² տարածք։ Բնակչության խտությունը կազմում էր 119,27 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սենկովո (այլ կիրառումներ)

Սենկովո, կարող է վերաբերել՝

Սենկովո - գյուղ Ռուսաստանի Սմոլենսկի մարզի Դեմիդովսկի շրջանի կազմում։
Սենկովո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Սենկովո - գյուղ Ռուսաստանի Սմոլենսկի մարզի Վելիժսկի շրջանի կազմում։
Կոշևոե (գյուղ, Միրգորոդի շրջան)

Կոշևոե (ուկրաիներեն՝ Кошове), գյուղ Ուկրաինայի Պոլտավայի մարզի Միրգորոդի շրջանում։
1982 թվականի տվյալներով Կոշևոե գյուղում բնակվում էր 10 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կունես Յու

Կունես Յու (ռուս.՝ Кунес-Ю), գետ Ռուսաստանում, հոսում Արխանգելսկի մարզում։ Գետաբերանը տեղակայված է Վիչերգա գետի աջ ափին՝ 227 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000023009
Հիդրոլոգիական ուսումնասիրությունների կոդը - 030202002121
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կոսով Վերխ

Կոսով Վերխ (ուկրաիներեն՝ Косів Верх), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Կոսով Վերխ գյուղում բնակվում էր 16 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դեգտյարի (այլ կիրառումներ)

Դեգտյարի, կարող է վերաբերել՝

Դեգտյարի - գյուղ, Ուկրաինայի Խարկովի մարզի Բոգոդուխովի շրջանում
Դեգտյարի - գյուղ, Ուկրաինայի Սումիի մարզի Լեբեդինի շրջանում
Դեգտյարի - քաղաքատիպ ավան, Ուկրաինայի Չեռնիգովի մարզի Սրեբնոյի շրջանում
Դեգտյարի - գյուղ Ռուսաստանի Սմոլենսկի մարզի Սմոլենսկի շրջանի կազմում
(5543) Շարաֆ

(5543) Շարաֆ (անգլ.՝ Sharaf), աստերոիդ աստերոիդների հիմնական գոտում։ Հայտնաբերվել է 1978 թվականի հոկտեմբերի 3-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,255846 ա. մ., առավելագույնը մոտենում է 2,0332 ա. մ. հեռավորության վրա և հեռանում 2,4785 ա. մ.։ Արեգակի շուրջ մեկ ամբողջական պտույտ է կատարում 1237,55 երկրային օրվա ընթացքում, իր ուղեծրով շարժվելով միջինում 0,290897 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5543) Շարաֆ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Փոքր Ձեուլ

Փոքր Ձեուլ (վրաց.՝ პატარძეული՝ պատառ-ձեուլի), գյուղ Վրաստանում։ Գտնվում է Կախեթի մարզի Սագարեջոյի շրջանում։ Կենտրոնի բարձրությունը 800 մետր է։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2829 մարդ։


== Ծանոթագրություններ ==
Խոսք հայրենիքի մասին

«Խոսք հայրենիքի մասին» (ռուս.՝ Слово о Родине), ռուս խորհրդային գրող Միխայիլ Ալեքսանդրովիչ Շոլոխովի ակնարկը` գրված 1948 թվականին։


== Հրապարակումներ ==
Առաջին անգամ «Խոսք հայրենիքի մասին» ակնարկը տպագրվել է «Պրավդա» թերթում, 1948 թվականի հունվարի 23-ին և 24-ին, թիվ 23, 24-ում։ Առանձին հրատարակությամբ լույս է տեսել «Օգոնյոկի  գրադարանում», թիվ 4, Մ., 1948: «Խոսք հայրենիքի մասին» ժողովածուն լույս է տեսել Դոնի Ռոստովում, 1951 թվականին, էջ 17-40։
«Խոսք հայրենիքի մասին» ակնարկը Միխայիլ Ալեքսանդրովիչ Շոլոխովի հրապարակախոսության նշանավոր օրինակներից մեկն է։ Ստեղծագործությունը լիրիկական, հրապարակախոսական և էպիկական սկզբունքների գեղարվեստական միավորում է։


== Սյուժե ==
Միխայիլ Ալեքսանդրովիչ Շոլոխովն իր «Խոսք հայրենիքի մասին» ակնարկում պատկերում է հետպատերազմյան Դոնի համայնապատկերը, նրա աշխատավորների մտորումները  կյանքի զարգացման կարևորագույն փուլերի վերաբերյալ։ Միխայիլ Շոլոխովը ընթերցողին հրավիրում է մտորելու պատերազմի ստեղծած անմարդկային խնդիրների մասին և չմոռանալով, թե որքան մեծ վիշտ ու դժբախտություն բերեց Հայրենական մեծ պատերազմը։ Նա հիշատակում է մարտերում զոհված զինծառայողների գերեզմանների մասին. «Ստալինգրադից մինչև Բեռլին և Կովկասից մինչև Բարենցի ծով»։ Հավերժ հիշատակ հայրենիքի պաշտպաններին։

Գրողը հիշում է այն մարդկանց, ովքեր պատերազմում կորցրել են իրենց հարազատներին՝ «ամուսնուն կորցրած այրուն», իրենց որդիներին կորցրած ծնողներին։

Միխայիլ Շոլոխովը ներկայացում է Կուրսկի մարզի Ստարոօսկոլսկի շրջանի  «Նոր աշխարհ» կոլտնտեսության հնագույն օղակավարուհի  Պելագեյա Վասիլևնա Մարտինովայի  հուշերը, ով, հիշելով 1946 թվականի երաշտի սև օրերը, ասում էր.

1947 թվականի բարձր բերքատվության համար Պելագեյա Վասիլևնա Մարտինովան արժանացավ սոցիալիստական աշխատանքի հերոսի կոչման, այսպես պատասխանելով բարձր պարգևին։

Ակնարկի վերջում  Միխայիլ Ալեքսանդրովիչ Շոլոխովը միլիոնավոր խորհրդային մարդկանց անունից արտահայտում էր  իր սերն ու նվիրվածությունը հայրենիքի հանդեպ։


== Ծանոթագրություններ ==


== Գրականություն ==
Шолоховская энциклопедия/ Колл. авторов; глав. ред. Ю. А. Дворяшин; вступ. ст. М. М. Шолохов. — М.: Издательский дом «СИНЕРГИЯ», 2013. — 1216 с.: ил. ISBN 978-5-94238-022-9


== Արտաքին հղումներ ==
РГБ. Шолохов, Михаил Александрович. Слово о Родине
Слово о Родине
Մեյկոն շրջան (Միսսուրի)

Անվան այլ կիրառումների համար տե՛ս՝ Մեյկոն շրջան (այլ կիրառումներ)Մեյկոն շրջան (անգլ.՝ Macon County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 2.082 կմ² է, բնակչությունը՝ 15.566 մարդ (2010 թ. տվյալներով)։ Շրջկենտրոնն է Մեյկոն բնակավայրը։ Կազմավորվել է 1837 թ.։
Պոեզա

Պոեզա (ֆր.՝ Poëzat), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Գաննա կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03209։


== Բնակչություն ==
Համայնքի բնակչությունը 2008 թվականին կազմում էր 118 մարդ։


== Տնտեսություն ==
2007 թվականի տվյալներով 86 աշխատունակ տարիքի մարդկանցից (15-64 տարեկան) 62-ը տնտեսապես ակտիվ էին, 24-ը անգործունակ (ակտիվության ցուցանիշը 72,1 %, 1999 թվականին եղել է՝ 77,1 %)։ 62 աշխատունակ բնակիչներից 54-ը աշխատում էին (27 տղամարդ և 27 կին), անաշխատանք էին 8-ը (5 տղամարդ և 3 կին)։ 24 անգործունակ մարդկանցից 7-ը աշակերտներ կամ ուսանողներ են, 12-ը թոշակառու, 5-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Պոեզա» (ֆրանսերեն)։ Արխիվացված օրիգինալից 2012-09-24-ին։ Վերցված է 2012-6-6 
«Պոեզա» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-29
Արիկա (այլ կիրառումներ)

Արիկա, կարող է վերաբերել՝

Արիկա - քաղաք և նավահանգիստ Չիլիում, նույնանուն համայնքի վարչական կենտրոնն է
Արիկա - նահանգ Չիլիի Արիկա և Պարինակոտա տարածաշրջանում
Շահբուլաղի ամրոց

Շահբուլաղի ամրոց (ադրբ.՝ Şahbulaq qalası, «Շահի աղբյուր»), բերդ Արցախի Հանրապետության արևելքում, Խաչեն գետի ստորին հոսանքի շրջակայքում։ Կառուցվել է 1740–50-ական թվականներին Ղարաբաղյան Խանության հիմնադիր Փանահ Ալիի-խանի կողմից՝ հնագույն Տիգրանակերտ քաղաքի ավերակների վրա։


== Ստուգաբանություն ==
Ամրոցի անունը ծագում է մոտակա հորդառատ Շահբուլաղ աղբյուրից, որը նշանակում է «Շահի աղբյուր»։ Ամրոցի մոտակայքը հայտնի է եղել Թառնագյուտ անվամբ (նաև՝ Թնգրնակերտ, Թառնագիւրտ, Տկռակերտ և այլն)։ Համաձայն մի ավանդության՝ Թառնագյուտ տեղանունը բաղկացած է «թառել» և «գյուտ» մասնիկներից, քանի որ Աղվանքի թագավոր Վաչագանը այստեղ մատուռ էր կառուցել և երկար ժամանակ ճգնել, այսինքն՝ տատրակի պես թառում էր այստեղ։ Սակայն հնագետ Համլետ Պետրոսյանի հավաստմամբ Թառնագյուտ տեղանունը Տիգրանակերտի աղավաղում է։


== Պատմություն ==
Ըստ հայ հնագետների՝ ամրոցը կառուցվել է արցախյան Տիգրանակերտ քաղաքի ավերակների վրա։ Ավերակներից վերցված քարեր են օգտագործվել ամրոցի կառուցվածքի որոշ հատվածը շինելու համար։
Պարսից արքա Նադիր շահի սպանությունից հետո Հարավային Կովկասը բաժանվեց մի քանի խանությունների միջև։ 1748 թվականին Փանահ Ալին, առաջնորդ Ջևանշիր տոհմի, իրեն հռչակեց Ղարաբաղի խան։ Սզբնապես նա հաստատվել էր Բայաթ բերդում, բայց կարճ ժամանակ անց Փանահը հիմնեց Շահբուլաղ բերդը և սկսեց իր արշավանքները արցախյան մելիքների դեմ։ Շահբուլաղը նրան ծառայեց որպես հենակետ մինչև 1752 թ․, երբ Փանահ-խանը հաստատվեց մելիք Շահնազարի կողմից տրամադրված Շուշի ամրոցում։
Շուշիում հաստատվելուց հետո, Փանահ-խանը Շաբուլաղում պահում էր մոտ 3000-անոց հեծելազոր։


=== Ամրոց ===
Ամրոցը սարքած է կրաքարից և չափաքարից։ Միայն բուն ամրոցն ու նրա հյուսիսարևմտյան ծայրամասում գտնվող մզկիթն են կանգուն մնացել։ Ամրոցն ուղղանկյուն հատակագիծ ունի։ Միջապատերը հզորացված են աշտարակներով։ Միջապատերը ու աշտարակները պարունակում են պաշտպանական հրակնատներ և մերլոններ։ Ամրոցի պարիսպը 7 մետր բարձր է, իսկ աշտարակները՝ 8,5 մետր։


=== Մզկիթ ===
Ամրոցին կից մզկիթը գտնվում համալրի հյուսիսարևմտյան հատվածում։ Մզկիթը ունի քարե աղոթասրահ, քառակուսաձև գմբեթ և արևելք նայող ճակատով մի վերանդա։


== Պատկերասրահ ==

		
		
		
		
		


== Ծանոթագրություններ ==